[{"text_idx": "#000000", "text": "Membroj provas savi la retejon Ipernity"}, {"text_idx": "#000001", "text": "La populara foto-retejo Ipernity, kies baldau\u0306a fermig\u0302o estis anoncita en decembro, plu funkcias. Nun grupo de membroj planas kolekti monon por savi g\u0302in."}, {"text_idx": "#000002", "text": "La retejo Ipernity, kiun multaj esperantistoj ekuzis en 2007 pro g\u0302ia esperantlingva fasado, fermig\u0302os fine de januaro 2017 pro ekonomiaj problemoj. Tiun informon diskonigis la teamo de Ipernity la 1-an de decembro."}, {"text_idx": "#000003", "text": "Tamen jam finig\u0302is januaro 2017, kaj Ipernity plu funkcias. G\u0302i ec\u0302 dau\u0306re varbas novajn pagantajn uzantojn, kaj en la c\u0302efpag\u0302o mankas informo pri la baldau\u0306a fino de la retejo. En retmesag\u0302o, kiun dum la lastaj tagoj ricevis membroj de Ipernity, oni sciigas, ke ankorau\u0306 ekzistas s\u0302anco savi la retejon."}, {"text_idx": "#000005", "text": "Ipernity g\u0302is la fino de 2017 bezonas kontribuon de 50.000 eu\u0306roj, informas retejo, kiun starigis grupo de membroj. Se oni sukcesos kolekti la monon kaj trovi sufic\u0302e da aktivuloj kiuj pretas helpi en la projekto, ekde la komenco de 2018 oni povus lanc\u0302i novan Ipernity, kiu jam estos posedaj\u0302o de la membroj, la retejo klarigas."}, {"text_idx": "#000006", "text": "En la nuna fazo de la projekto, la aktivuloj petas c\u0302iujn membrojn de Ipernity respondi enketon pri tio, c\u0302u, kiom kaj kiel ili pretus kontribui al la pluvivo de Ipernity."}, {"text_idx": "#000007", "text": "Por atingi la celon lau\u0306 la aktivuloj sufic\u0302us, ke triono el la nunaj pagantaj membroj de Ipernity faru kontribuon de 50 eu\u0306roj. Tio s\u0302ajnas signifi, ke Ipernity havas proksimume tri mil pagantajn membrojn."}, {"text_idx": "#000008", "text": "Lau\u0306 retletero dissendita la 7-an de februaro la projekto estis lanc\u0302ita la 1-an de februaro, kaj jam 900 membroj promesis subteni la fondotan Asocion de membroj de Ipernity. Se tiom da membroj efektive kontribuos al la projekto, ekzistas s\u0302anco kolekti la necesan monsumon."}, {"text_idx": "#000010", "text": "C\u0302ar Ipernity estas akcia kompanio, eventuala konkreta propono de la membroj pri la transpreno de la retejo devas esti aprobita de la akciuloj. Lau\u0306 la informoj en la retejo de la projekto, la kolektita mono estos repagita al la kontribuintoj, se oni ne sukcesos transpreni la retejon."}, {"text_idx": "#000011", "text": "La retejo Ipernity fermig\u0302os en januaro"}, {"text_idx": "#000012", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000013", "text": "UEA ekhavos novan retejon en 2018"}, {"text_idx": "#000014", "text": "La retejo estas subteninda. Ju pli da retejoj uzas Esperanton, des pli da homoj konas nian lingvon. Vivu la retejo Ipernity!"}, {"text_idx": "#000015", "text": "La menciita \"grupo de membroj\" estas au\u0306 naivuloj, au\u0306 rilatuloj al la posedantoj. Tiu retpag\u0302o prefere formortu anstatau\u0306 senutile ensorbi monon. Estas amaso da pli bonkvalitaj, senpagaj sociaj retoj ( , , , , , ankau\u0306 retejoj de la esperantistoj ktp.), super kiuj Ipernity havas neniun avantag\u0302on."}, {"text_idx": "#000018", "text": "Kara amiko, Oni ne povas facile malfermi la senpagajn sociajn retojn ( , , , , ) en C\u0302inio!"}, {"text_idx": "#000019", "text": "\"50.000 eu\u0306roj\"! Krimuloj! Lasu la retejon Ipernity. Movu vian enhavon al multoblaj retejoj. Komencu c\u0302e c\u0302ar ili nun havas interfacon en Esperanto."}, {"text_idx": "#000020", "text": "Ne eblas legi, vidi g\u0302ui enhavojn de vk, kiam oni ne estas membro... mem kompreneble, c\u0302ar la membroj estas la vendata varo, kiuj enspezigas monon al la sarkoj."}, {"text_idx": "#000021", "text": "Kiamanier eblas havi la enketon de Ipernity , mi estas membro de Ipernity sed neniam ricevis c\u0302i tiun menciitan enketilon ... (eble mi mistrafis g\u0302in ..\nDankon pro doni ligon al g\u0302i au\u0306 rekta retadreso al la \"grupo de membroj\""}, {"text_idx": "#000023", "text": "Mi pagas similan sumonpor jara abono al nacilingva informblogo, kial mi ne povus pagi simile por povi aperigi miajn artikolojn kaj legi tkstojn de homoj al mi interesaj en Esperanto? Mi pagos la postulatan sumon."}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000030", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000033", "text": "Alig\u0302i al 400 aliaj abonantoj"}]